Aes eo bet d’an holl mont a-du gant ar raktresoù-se hag a-unvouezh eo bet votet gant ar C’huzul-kêr sinañ ar garta Ya d’ar brezhoneg evit tapout al label live 1 a-benn 3 bloaz. Kaset e vo da benn an 3 ober-mañ : staliet e vo ur panellerezh divyezhek e diabarzh hag e diavaez an ti-kêr ; roet e vo da anavezout an emglev “Ya d’ar brezhoneg” da embregerezhioù ar gumun; ur skoazellet arc’hant pe ur skoazell deknikel a vo roet evit staliañ pe diorren klasoù divyezhek er gumun. 3 zra all a zo bet graet dija : staliet ez eus bet panelloù divyezhek evit mont e-barzh ha mont e-maez ar gumun; embannet e vez ingal ur pennad e kelaouenn an ti-kêr; ha kemer a ra perzh kumun Sine er c’houlzad bloaziek da gas war-raok ar c’helenn brezhoneg d’an dud deuet.